ایچ ایشلر ناظیرلیگی فوق العاده حال‌لار ایداره‌سی رهبرلیگی (آفاد) ایزمیرده باش وئرن زلز‌له نتیجه‌سینده هلاک اولان‌لارین سایی‌نین 51 نفره چیخدیغینی آچیقلاییب.
آفاد-دان وئریلن آچیقلامایا گؤره، بو گون یئرلی واختلا ساعات 07: 00-ا قدر اولان مودتده زلز‌له‌دن سونرا 40-ی 4-دن یوخاری 812 یرآلتی تکان قئیده آلینیب.
قئید ائدک کی، بیری بوغولما سببی ایله 51 وطنداش هلاک اولوب. یارا‌لانان 896 نفردن 667-ی ائوه بوراخیلیب، 229 نفرین معالیجه ‌سی ایسه داوام ائدیر.
خاطیرلاداق کی، اوکتبرین 30-دا ایزمیرده 6،6 شدتینده زلز‌له باش وئریب. طبیعی فلاکت نتیجه‌سینده ایزمیر ویلایتی‌نین بایراک‌لی بؤلگه‌سینده 17 بینا داغیلیب و یا تامامیله یارارسیز حالا دوشوب.
سون معلومات‌لارا اساساً، باش وئرن یئرآلتی تکان‌لار نتیجه‌سینده ایندییه‌دک 51 نفر هلاک اولوب، 800-دن چوخ وطنداشیمیز یارالانیب.داغینتی‌لارین آلتیندا قالان‌لارین آختاریش-قورتارما ایشلری داوام ائدیر.
